Aristotel i Toma Akvinski o ženi 
Augustin PAVLOVIĆ 


Često se Aristotelov stav o navodnom omalovažavanje žene brzopleto želi 
»dokazati« onom ozloglašenom izrekom: »Femina est mas occasionatus« i 
pogrešno se prevodi: Žena je promašen muškarac. 

Navedena je latinska izreka netočan i nejasan prijevod Aristotelove rečenice 
iz njegova spisa De generatione animalium (O rađanju osjetilnih bića)!; 
prijevod potječe od Mihaela Scotusa (t1235). Taj su prijevod veliki skolastici 
(Albert Veliki, Bonaventura, Toma Akvinski) prihvatili jer nisu imali drugi, 
a k tomu su mu nesvjesno promijenili smisao kad su ispustili prilog quasi 
(kao, poput), jer je potpuni Scotusov prijevod glasio: Femina est quasi mas 
occasionatus. Usto su izraz femina (ženka promijenili u mulier (žena), a mas 
(mužjak) u vir (muškarac, muž), kao da je Aristotel u prvome redu mislio 
na ljude, a ne na sisavce (više životinje) uopće. Tako je nekako ispalo da 
se spomenuta rečenica vrlo često prevodi: Žena je promašen ili neuspio 
muškarac,? 

Iako Aristotel u prirodoslovnim djelima (a takvo je De generatione anima- 
lium) općenito piše o ženkama i mužjacima životinja (osjetilnih bića, zća), 
ipak dakako katkada, razmjerno malokad, spominje i žene i muškarce.? 

U ovoj ću radnji najprije istražiti što je zapravo Aritotel htio reći onom 
ozloglašenom rečenicom. Trebat će također ukratko izložiti njegovu teoriju 
oplodnje kod osjetilnih bića, koja je prijeporna. Međutim, Filozof je pisao 
ne samo prirodoslovna djela nego, naravno, u prvom redu filozofijska. S 
tog gledišta treba vidjeti što je o ženi napisao u svojoj Efici, Politici, 
Ekonomici i dr., da bismo mogli donijeti pravedan sud o Aristotelovu stavu 
prema ženi. 


1 De generatione animalium, 1. TI, c. 3, 737 a 27-28. U: Aristotelis Opera omina, graece et latine, 
ITI, Parisiis, Firmin Didot, 1921, str. 352. U daljnjim navodima: Didot. 
Pri izradi ove radnje imao sam pred očima i francusko-grčko izdanje: ARISTOTEL, De la gćnćration 
des animaux, Paris 1961. Tekst je preveo i opskrbio bilješkama Pierre LOUIS. Djelo je izašlo pod 
pokroviteljstvom udruženja G. Budć, 
Imao sam pri ruci i njemačko izdanje ovog Aristotelova djela što su ga priredili H. AUBERT i 
FR. WIMMER: Aristoteles'fiinf Biicher von der Zeugung und Entwicklung der Tiere, Leipzig 1860. 
U: Aristoteles' Werke, Bd. III. 

2 Tako LI. MATKOVIĆ, Žena i Crkva, KS, Zagreb 1973, str. 79. Nešto slično kaže iM. VUGDELIJA, 
»Dekalog: putokaz autentičnog ljudskog življenja i danas?« u: Služba Božja, 1989, br. 1-2, str, 20, 
bilj. 458. Također P. M. ANĐELOVIĆ, Nova ef vetera, 1988, br. 1-2, str. 47. 

2. MAS OCCASIONATUS: USPOREDBA I ZAPAŽANJE, 
A_NE VRIJEDNOSNI SUD 


Kontekst. Širi je kontekst sporne rečenice rasprava o rađanju životinja 
(točnije rečeno: o rađanju osjetilnih bića, čime postaje jasnije da je tu 
uključen i čovjek). Uži je kontekst rasprava o tome neki dio sjemena ili 
sjemene tekućine (yovr, naime može značiti jedno i drugo) osjetilna bića 
kojih mužjaci unose sjeme u ženku ulazi u začeti plod (Kćnua)'. S time u 
vezi Aristotel raspravlja o osjetilnom životnom počćlu ili osjetilnoj duši 
(1pvyrj ovodnrwi), prema čemu se osjetilno biće i zove životinjom (osjetilnim 
bićem). No prije te duše u plodu mora da se pojavi vegetativna, hranidbena 
duša (pvyij Boerrwxrj). Nju u daljnjem razvoju zamijeni senzitivna, osjetilna 
duša, nakon koje kod ljudi nastupi intelektivna, umska duša (Apvyr) vonqwxr); 
ona, za razliku od ostalih duša, dolazi »izvana« (Qvoadđev), i »samo ona je 
božanska.«* U njezinoj djelatnosti (tj. u djelatnosti uma) nema udjela tjelesna 
djelatnost (očJčv i. . .KOWOVEL SOUOATIKI) *evćgygwa). No sila cijele duše, 
čini se, u zajedništvu je s »drukčijim tijelom« koje je božanskije od tzv. 
prapočćla (orowygia, elementa). To se »drukčije tijelo« nalazi u sjemenu 
(onćoua) te ga čini plodnim. Ono se može nazvati »toplina« (zo Jeoućv), 
»životna toplina« (Gegudrng pvywrj), De gen an., II, 11,762 a 20) ili 
»toplinsko isparivanje« (zvebua); nije to zemaljski oganj, nego nešto slično 
prapočelu. zvijezdA, nešto što se nalazi u pjenušastoj sjemenoj tekućini. Ta 
se tekućina, u kojoj se nalazi sjeme sa životnim počelom, rastvara i isparuje 
jer ima vodenastu narav. Zato je uopće suvišno upitati se da li je on (= 
sjeme) dio ploda; očito je naime da nije, kao što ni sok divlje smokve, koji 
zgrušava mlijeko, nije dio zgrušanog mlijeka.“ Iz rečenog slijedi način na 
koji začeti plodovi (kvrjuara) i sjeme (yovrj) imaju dušu, a na koji je način 
nemaju: nemaju je u zbiljnosti ('veoyela) a imaju u mogućnosti (Švvćue1). 
A budući da je sjeme izlučina tijela (zegirroua, višak, ostatak), te biva 
pokretano istim gibanjem kojim se tijelo uvećava kad se raspodjeljuju čestice 
potpuno probavljene hrane (“q 'soxdrn 1201), zato, kad to sjeme uđe u 
maternicu, i pokrene izlučinu ženke te je pokreće istim gibanjem kojim se 
i ono kreće, A ta izlučina ženke (To Tod OnAgoc Teoirroua) — u mogućnosti, 
a ne u zbiljnosti — sadrži sve dijelove budućeg ploda, pa i one kojima se 
ženka (To OijAv) razlikuje od mužjaka (TO &go€v).* »Jer kao što se i od 
sakatih bića (tx zeznewućvov) katkada rađa sakat porod (zemnooućva), 


3 U De gen. an. riječi ženka (To Bijkv) i mužjak (TO čepev) upotrijebljene su mnogo puta, a riječi 
žena (svi) i muž (avio) razmjerno rjetko. Za ovo posljednje mogu se navesti sljedeća mjesta: 
I, 18, 25-26; [, 20, 728 a 18; II, 7, 746 b 17: TL, 747 a 7; IV, 2, 767 a 1; IV, 6, 775 a 11. 30.33; 
IV, 7, 776 b 26-28; IV, 8, 776 a 24; V, 3, 784 a 4.9 

Isto, IL, 3, 736 a 24 — 737 b 7. DIDOT TII, str. 351-353. 

Isto, 1, 3, 736 b 28; DIDOT TI, 352. 

Hto, 11, 3, 737 a 12-14; DIDOT III, 352. 

Isto, Il, 3, 737 a 16-18; DIDOT III, 352. 

Isto, TL, 3, 737 a 18-25; DIDOT III, 352. 

a katkada ne, tako se i od ženke katkada rađa ženka, a katkada mužjak; 
ženka je naime kao sakat mužjak (To y&g Oijav dome čopev 'eoTi nennowue- 
vov); a mjesečno pranje (T& xaraurjvva) je sjeme, ali ne čisto (naBap6v): 
jedno mu naime nedostaje, a to je duševno počelo (4) rije tuyiis *aoyri).<? 
Stoga, kad se dogodi da životinje snesu neplodna jaja, ona, doduše, imaju 
dijelove obojeg spola, ali »nemaju počela, pa zbog toga jaje nije produševljeno 
(čmpvyxov); to je počelo naime sadržano u sjemenu mužjaka. No, kad izlučina 
ženke primi to počelo, tad se začne plod.«'“ 

Sad slijedi stavak o kojem H. Aubert i Fr. Wimmer kažu da nije tu na 
pravom mjestu.!! Slično kaže i P. Louis: stavak se ne odnosi na predmet 
rasprave.!* Ipak donosimo njegov sadržaj. Kad se vlažni i mesnati dijelovi 
griju, stvara se neka ljuska, kao kad se hladi topla kaša. Sva pak tijela 
skupa drži neka žilavost, koje se, u toku razvoja i rasta, laća ono što ima 
narav žile, što skupa drži dijelove osjetilnih bića: to je u jednima »žila« 
(=mišići i tetiva), a u drugima nešto slično tome. Koža pak, krvne žile, 
serozne opne i slična tkiva nastaju na isti način; razlikuju se samo suviškom 
i nedostatkom. 

To je dakle kontekst u kojemu je Aristotel — uz neka filozofijka razmišljanja 
— izložio dio svoje biologije, koja je onda, dakako, bila tek u povojima. 
Očevidno je da je naglasak stavljen na pitanje što začetom plodu donosi 
mužjak, a što ženka. Ne govori se tu dakle izravno o muškarcu i ženi. 
Mužjak, prema Aristotelovu mišljenju, donosi životno počelo (koje je trovr- 
sno), a ženka tvar. Tu se logično postavlja pitanje: ako ženka daje tvar (u 
kojoj su, u mogućnosti, svi dijelovi, uključivši muške i ženske spolne organe), 
zašto se onda od ženke rađaju katkada mužjaci, a katkada ženke? Na to 
će pitanje Aristotel odgovirti tek u IV. knjizi!“; ovdje samo spominje analogan 
slučaj, naime da se od kljastih roditelja katkada rađa zdrav, a katkada kljast 
porod. Tu je ona nuzgredice umetnuta ona ozloglašena rečenica usporedba, 
koja se može izostaviti, a da se ne prekine tijek Aristotelova razmišljanja. 
Mora se ipak reći da je ona Aristotelu bila povod da opet ustvrdi što je 
rekao: na početku glave TII: naime da je pravo sjeme koje donosi životno 
počelo ili dušu muško sjeme. To onda dokazuje primjerom neplodnog jajeta. 
Spomenuvši jaje, prelazi na opisivanje njegova razvoja u živo, osjetilno biće. 

Pravo značenje. Pravim značenjem ozloglašene rečenice bavio se benedik- 
tinac Jacques Winandy iz Belgije. Naravno da sam se okoristio rezultatima 
njegova vrijednog istraživanja. 


9 Isto, 11, 3, 737 a 25-30; DIDOT III, 352. 

10 fsto, IE 3, 737 a 29-34; DIDOT III, 352. 

11. AUBERT-WIMMER Nav. dj. (u bilj. 1), str. 152, bilj. 2. 

12 P. LOUIS, Nav. dj. (u bilj. 1), str. 216 (tiče se str. 62, bilj. 5). 

13. De gen. an., IL, 3, 737 a 35 — b 7; DIDOT NI, 352-353. 

14. De gen. an., IV, 1-2, 763 b 20 — 767 a 35; DIDOT III, 392-397. 

15 J. WINANDY, La femme — un homme manquć? u: Nouvelle revue thćologique, CUX (1977, tome 
99), n. 6, str. 865-870, Louvain. 

Pođimo od Aristotelova zapažanja da se od sakatih bića (nemngoušćva) 
katkada rađa sakat porod, a katkada ne, pa se tako i od ženke katkada 
rađa ženka, a katkada mužjak. To je Aristotela navelo na misao da je ženka 
nalik sakatom mužjaku. Doslovce: »Ženka je naime kao sakati mužjak« (ro 
YČO Briju danep čEvev “eorl neznowušvov). To je čista usporedba i opažanje, 
a ne vrijednosni sud; nema tu, samo po sebi, ništa što omalovažuje ženku 
(jer je izravno riječ o ženki, a ne o ženi, osim uključno). Obično zapažanje 
naime pokazuje da ženka nema vanjske splone organe, a to je Aristotel htio 
reći, i ništa drugo. Nije rekao da je ženka sakat mužjak, još manje promašen 
mužjak, ili čak promašen muškarac, nego da je kao sakat mužjak, da je 
nalik sakatom mužjaku, a ne da uistinu to jest. 

Istina, za Aristotela je nedostatak vanjskih spolnih organa kod ženke 
vjerojatno bio znak da ona nema sposobnosti proizvesti pravo sjeme. Zato 
je i napisao u T. knjizi: »I po vanjskom su obliku dijete (maic) i žena 
(yvv)) slični, i tako je žena kao muško lišeno sjemena (doneo čEpev čeyovov): 
u ženki (To 9rjAv) se nalazi neka nemoć ('ašvvauig vwvi 'egu) jer ne može 
do kraja »probaviti« (skuhati, dovesti do sazrijevanja) hranu tako da iz nje 
nastane sjeme.« 

Filozof se tu prevario jer je, prema suvremenoj biologiji, potpuno sjeme 
zapravo začeti plod, koji je nastao spajanjem muke i ženske spolne stanice, 
spermija i ovuluma. Tako je nešto Aristotel pripustio kod biljaka,!" ali ne 
i kod životinja. 

Međutim, ta Aristotelova pogrešna biologijska teorija nikoga ne opravdava 
da u onu ozloglašenu rečenicu stavi smisao koji ona sama po sebi nema. 
Neznanstveno je, neistinoljubivo i neodgovorno tu rečenicu navoditi kao 
nešto čime Aristotel omalovažava žene. 

Prijevodi izraza nemngouećvov. Za prijevod gornje rečenice to je ključni 
izraz. Da riječ memneoućvov ima značenje sakato, jasno je iz gramtičke 
analize. To je naime part. perf. pas. od glagola znedo, što znači osakatili, 
a u pasivu osakaćen biti. '* Postoji i izvedenica mrjowag, koja znači sakaćenje, 
osobito udova i ćutila. 

I stari prevodioci koji su prevodili izravno iz grčkog, shvaćaju dotični izraz 
u sličnom smislu. Tako npr. poznati prevodilac Aristotelovih djela, domini- 
kanac i nadbiskup u Korintu (u Grčkoj), Vilim iz Moerbekea, koji je De 
generatione animalium preveo između 1260. i 1285, cijelu je rečenicu preveo 
ovako: Femella enim est quemadmodum orbatus masculus. (Ženka je naime 
kao mužjak lišen nekih (tjelesnih) dijelova). A poznati solunski humanist 
Teodor Gaza (oko 1400-1475) prevodi ovako: Femina enim quasi mas Jaesus 
est (Ženka je naime kao ozlijeđeni mužjak).? 


16 De gen. an., [, 20, 728 a 17-20; DIDOT TII, 339. 

17 1sta, 1, 20, 728 b 33-729 a 4; DIDOT H!, 340. 

18 S SENC, Grčko-hrvatski rječnik, Zagreb 1910, str. 747. 
19 Citirano prema nav. čl. (u bilj. 15) J. WINANDYA. 
20 Citirano prema nav. čl. 

Od modernijih prevoditelja navedimo H. Auberta i Fr. Wimmera, kao i 
P. Louisa. Prva dva prevode: Das Wibchen ist nimlich gleichsam ein verstiim- 
meltes Minnchen?! — Ženka je naima slična ozlijeđenom, osakaćenom mužja- 
ku, a P. Louis: En effet, la femelle est comme un male mutilć? — Ženka 
je, doista, kao osakaćeni mužjak. 

Nigdje dakle nema govora o »promašenom muškarcu«. 

Ima još jedan prijevod, ali taj nije rađen prema izvornom, grčkom tekstu, 
nego po arapskom prijevodu a to je prijevod Mihaela Scotusa (+ 1235). O 
njemu treba posebo progovoriti. 

Prijevod Mihaela Scotusa?* Taj je prijevod važan jer su upravo prema 
njemu veliki skolastici citirali Aristotela. A i danas se, nažalost, tako citira, 
i to još u iskrivljenom obliku. No povod je za to dao sam Scotus. 

Dakle, M. Scotus je našu rečenicu preveo: Quoniam femina est quasi mas 
occasionatus. Najviše muke tu zadaje riječ occasionatus; ni danas se ne zna 
odakle ju je prevodilac uzeo. Problematično je i njezino pravo značenje. 
Zato su i mogli skolastici njoj pridati smisao koji zapravo ona u prijevodu 
Scotusa nije imala. 

Njezin se pravi smisao može odrediti kad se usporedi s arapskim predloškom 
iz kojega je Scotus prevodio. A taj je predložak — tj. arapski prijevod 
Aristotelova spisa De generatione animalium — napravio neki Jahja ibn 
al-Bitriq, a tiskom ga je izdao amsterdamski profesor H. J. Drossaart Lulof 
u Leydeu 1971. Scotusov prijevod dosad nije izdan tiskom, nego se samo 
čuva u rukopisma, npr. u Vat. Chis. E. VIII. 251 i dr.% 

Potrebno je dakle usporediti koje arapske riječi odgovaraju latinskim 
riječima Scotusova prijevoda, te koji grčki izrazi stoje u njihovoj pozadini. 


Aristotelov grčki tekst ALBitriqov prijevod Scotus 

»Kao što se od sakatih bića naqis madriir €x imperfectis 
(Ex nemnEwuEvAv) occasionatis 
kadšto rađaju sakata bića, naqis madriir imperfecta 
(nenvowućva) occasionata 


kadšto ne, tako se od ženke 

kadšto rađa mužjak, a kadšto 

ne; ženka je naime kao sakati 

mužjak (memnewućvov) naqis madrir occasionatus. 


Iz prethodnoga je jasno da je Al-Bitriq za grčki izraz zemnpouevov, koji 
dolazi u tri oblika, svaki put upotrijebio ne jednu, nego dvije arapske riječi: 
naqis i madrir. Što one znače? Prema Arapsko-srpskohrvatskom rječniku 


21 Nav. dj. (u bilj. 1), str. 153. 

22. Nav. dj. (također u bilj. 1), str. 62. 

23 Prema nav. čl. (u bilj. 15) J. WINANDYA, 
24 Isto. 

Teufika Muftića“ nagi (što je part. pas. od glagola nagasa = umanjiti se, 
biti nedovoljan, nepotpun, krnj) znači: nepotpun, krnj. Scotus je dakle dobro 
preveo imperfectus, nepotpun. Druga arapska riječ je madrur, koja part. 
pas. od glagola darra = biti oštećen, pretrpjeti gubitak ili nepravdu, biti 
povrijeđen, a znači: oštećen, povrijeđen“. Scotus ju je preveo čudnom 
kovanicom occasionatus. Treba razložno pretpostaviti da joj je dao isto 
značenje koje ima arapska riječ madriir. Prema tome, ženka bi bila kao 
oštećen ili povrijeđen mužjak, koji je pretrpio neki gubitak. Tako to nije 
potpuno istovjetno sa značenjem grčkog izraza nemvowušćvov, ipak nije ni 
tako daleko od njega. U svakom slučaju daleko je to od smisla promašen, 
koji je toj riječi kasnije pripisan i još se sve do danas pripisuje. 

Nejasni Scotusov prijevod bio je ipak povod tome da su skolastici iskrivili 
smisao te Aristotelove izreke. 

»Mas occasiontus« kod Skolastika. Kako se Aristotelova izreka počela 
pogrešno shvaćati? Počelo je to već kod Sv. Alberta Velikog, koji je u 
dotičnoj rečenici izostavio quasi (kao), a occasionatus rastumačio kao occa- 
sionem passus.*“ Ispalo je da ona rečenica ima ovaj smisao: Ženka je mužjak 
koji je pretrpio neku nezgodu. 

Sv. Bonaventura ide dalje, pa, osim što izostavlja prilog quasi (kao), 
umjesto mas (mužjak) stavlja vir (muž, muškarac), čime i femina dobiva 
značenje: žena. 

Kako pak shvaća riječ occasionatus, vidi se iz njegova komentara na 
Sentencije Petra Lombardskog (napisanog nakon 1250). Jedanput mu znači 
»mimo nakane prirode« (što malo kasnije, u odg. ad 1, donekle ispravlja)*!, 
drugi put »nedovršen, nepotpun« (imperfectus)*, a treći pu »mimo nakane 
pojedinačne prirode zbog neke nezgode koja se desila«. 


25 MUFTIĆ T., Arapsko-srpskohrvatski rječnik, Sarajevo, 1984, II, str. 3568. 

26 Isto, Il, str. 1979. 

27 Iskreno zahvaljujemo gosp. Danielu Bučanu na pomoći u traženju značenja navedenih arapskih izraza. 

28  Scotusu treba uputiti dvije kritičke primjedbe: 1. Kad je već bio upućen na arapski prijevod — jer 
grčki nije znao — morao se vjerno držati arapskog predloška te na sva tri mjesta upotrijebiti dvije 
riječi, kao i Al-Bitriq, koji je očito smatrao da za grčki izraz nije dovoljna samo jedna arapska 
riječ, No on je to učinio na prva dva mjesta (imperfectus i occasionatus), a na trećem nije, nego 
je stavio samo jednu riječ, i to nejasnu: occasionatus. 2. Za arapski izraz madričir morao je upotrijebiti 
neku običnu, jasnu latinsku riječ, a ne onu neobičnu i nejasnu. Drugi su prevodioci postupili 
pravilnije: npr. MOERBEKE je upotrijebio riječ orbatus, GAZA riječ laesus, prevodilac u Didotovom 
izdanju riječ mancus itd. 

29 Istina, u Lexicon latinitatis Medii Aevi od Alberta BLAISEA (Turnholt, Brepols, 1975, str. 631) 
obrađena je i riječ occasionatus, ali joj je pridano značenje koje je dobila kod Sv. Tome i drugih 
skolastika nakon Scotusova prijevoda. Nama je pak važno što je Scotus sam mislio tom riječju izreći. 

30 ALBERTUS MAGNUS, De animalibus, libri XXVI (oko 1250), 1. XVI, tr. I, c. 14, n. 73; izd. 
H. STADLER, II, voli, Beitrage zur Geschichte der Philosophie des Mittelalters, XVI, Miinster in 
W. 1920. 

31_ S. BONAVENTURA, Zn II Seni., d. XX, q. 6, sed contra I et ad 1; izd. Quaracchi, II, 1885, str. 
485-486. 

32 Isto, in III Sent., d. 12, a. 3, q. 1, sed contra; izd. Quaracchi, III, 1887, str. 270. 

33 Isto, IV, d. XLIV, dub. 2; u izd. Quaracchi IV, 1889, str. 918. 

U tumačenju se kaže da pojedinčna narav (natura singularis) namjerava 
postići što bolji i savršeniji učinak, tj. muškarca (virum), ali zbog raznoraznih 
razloga kadšto ne uspijeva, pa se začne i rodi žena (mulier). No to je s 
gledišta opće naravi (natura universalis) nužno, jer se inače ne bi sačuvala 
ljudska vrsta.“ A zašto bi pojedinačna narav »htjela« proizvesti muškarca, 
a ne ženu? Odgovor je dan već prije u komentaru na /7 Sent. a to je 
ovaj: pokretačko počelo kod rađanja je poglavito muško sjeme (semen virile), 
pa stoga žensko sjeme (semen mulieris) može prevladati samo zbog slabosti 
muškog sjemena. Autor smatra da je to važniji razlog (ratio principalior) 
tomu zašto se rađaju muškarci, odnosno žene. I pritom se poziva na Aristotela 
(sicut vult Philosophus). Izdavači su tu u bilješci naveli tri mjesta iz De gen. 
an.“ 

To nam je putokaz zašto su skolastici — koji zbog nejasnoće izraza occa- 
sionatus nisu shvatili pravi njegov smisao — onoj ozloglašenoj rečenici (femina 
est quasi mas occasionatus) dali smisao koji joj ne pripada. Naime, unijeli 
su u nju Aristotelovu teoriju o oplodnji, tj. da je muškarac glavni pokretač, 
dakle aktivno počćlo, a žena pasivno. No o tome kasnije. 

Sve u svemu: daleko smo od smisla koji je Aristotel dao toj rečenici u 
De gen. an. TI, 3, makar sam Bonaventura upućuje na to mjesto.*" Smisao 
izraza occasionatus »mimo nakane prirode« uopće ne odgovara izvornome 
smislu rečenice. Jedino se smisao »imperfectus« — ako se prevede riječju 
»nepotpun« (a ne: nesavršen) — donekle približuje izvornom značenju. 

Sv. Toma Akvinski doveo je do kraja shvaćanje da se u našoj rečenici 
radi o muškarcu i ženi. Naime u komentaru na 17 Sent. (između 1253. i 
1256), doduše u objekciji, navodi Aristotela De gen. an. IL, 3% ovim 
riječima: Mulier est vir occasionatus (Žena je muškarac occasionatus), gdje 
occasionatus - kao i kod Bonaventure — znači nešto po sebi nenamjeravano, 
što proizlazi iz nekog kvara ili nedostatka (non per se intentum, sed ex 
aliqua corruptione vel defectu proveniens). U odgovorima na 1. i 2. objekciju“ 
donekle ispravlja smisao koji je toj rečenici dao objicijent, pa kaže: »Žena 
se rađa mimo nakane posebne naravi, koja je u sjemenu, a namjerava 
proizvesti potomka potpuno sličnog roditelju, ali nije mimo naravi opće 
naravi...: jer bez žene ne bi bilo rađanja te se ne bi sačuvala trajnost vrste.«*! 


34 Isto; u izd. Quaracehi IV, str. 918. 

35 Isto, II Sent. (kao u bilj. 31): izd. Quaracchi II, str. 486. 

36 De gen. an. I, 20, 729 a 9-10; II, 1, 731 b 24-26; IV, 1, 765 b 10-15. 

37. S. BONAVENTURA, Zn II Sent. (kao u bilj. 31); izd. Quaracchi II, str. 485; — In III Sent. (kao 
u bilj. 32), u izd. Quaracchi III, str. 270. 

38 S. THOMAS, /n 71 Sent., d. XX, q. 2, a. 1, ob. 1; u izd. Parmensis t. VI, str. 565. 

39 737 a 21-28. Još jedanput neka bude rečeno da je u tom citatu Aristotelova misao iskrivljena, Inače 
Toma slijedi Scotusa pa ne kaže De gen. an. II, 3, nego De animalibus XVI. 

40 S. THOMAS, Zn HI Sent., d. XX, q. 2, a. 1, ob. 1; u izd. Parmensis t. VI, str. 566. 

41 »Femina est practer intentionem naturae particularis, quae est in semine, intendens prolem educere 
in perfectam similitudinem generantis, non tamen est praeter intentionem naturae universalis...: quia 
sine femina non posset esse generatio ut perpetuitas speciei salvaretur.« 


565 


AUGUSTIN PAVLOVIĆ 


A u odgovoru na 2. obj. kaže ono što smo već čitali kod Sv. Bonaventure, 
tj.: Žena se rađa zato što »muškarčevo sjeme ne može pobijediti tvar žene, 
u smislu da tu tvar dovede do vrhunskog sazrijevanja (ut digerat eam ultima 
digestione) te je dovede do savršenog spola«. Pritom se i Toma, naravno, 
poziva na Aristotelovo djelo De gen. an.“ 


Toma pak u komentaru na IV Sent.“ navodi našu rečenicu gotovo točno 
prema Scotusovu prijevodu: Femina est mas occasionatus (nažalost, opet bez 
quasi). On ovdje razlikuje nakanu posebne naravi od nakane opće naravi 
(kao gore). No budući da se tu radi o uskrsnuću od mrtvih, dodaje da u 
onom životu nema i neće biti nikakve razlike na osnovi spola, nego samo 
na osnovi zasluga.“ 


Na isti način (tj. femina est mas occasionatus) citira Aristotelovu rečenicu 
i u komentaru na IV Sent. te u kasnijim djelima, koja citiram prema 
vremenskom redoslijedu: De veritate“*, komentar 1 Kor 11" Suma teol. 1,% 
komentar Iv 16.* Izuzetak je komentar 1 Tim," gdje, je valjda nesvjesno, 
ponovio početni način citiranja: mulier est vir occasionatus. 


Šteta što se Toma držao cijeli život tog Scotusova prijevoda. Valjda nije 
ni znao za drukčiji prijevod, tj. za prijevod Vilima iz Moerbekea, o kojemu 
smo već govorili (Femella enim est quasi orbatus masculus). Zagontno je 
ipak to zašto su Albert, Bonaventura i Toma iz Scotusova prijevoda izostavili 
onaj vrlo važni prilog quasi (kao). Očito im se činio suvišan. Ali zašto? Da 
je Scotus točnije, jasnije i potpunije (morao je, prema arapskom predlošku, 
staviti: mas imperfectus et occasionatus — mužjak nepotpun i oštećen!), 
vjerojatno bi bili uvidjeli pravi smisao rečenice na koju ovdje mislimo. 


Inače, ono što je rečeno o muškom sjemenu, naime da je u njemu djelatna 
sila (virtus activa), a u ženi trpna sila (virtus passiva), to se nalazi ne samo 
kod Bonaventure nego i kod Tome“! i drugih skolastika. Ta je teorija sporna, 
ali i bez obzira na to bilo je pogrešno primijeniti je na onu ozloglašenu 
Aristotelovu izreku. No kad je ta pogreška učinjena, onda je prilično 
razumljivo da su iz Scotusova prijevoda izbacili onaj quasi; on je, naime, 
prema tom tumačenju postao suvišan! 


42. De gen. an. IV, 1, 766 a 17-20. To je po Scosusovu brojenju De animalibus knj. XVIII. Misao 
Aristotelova je ovdje točno shvaćena. 

43. S. THOMAS, In IV Sent. d. XLIV, q. 1, a. 3, qla 3, ob. 2-3 et sol. 3 ad 2-3; izd. Parmensis, t. 
VII, 1857, str. 1081-1083. 

44. Ondje, str. 1082-1083. 

45. Ondje, d. XXXVI, q. 1, a. 1 ad 2; u nav. izd. str. 994. 

46 De varitate, q. 5, a. 9, ad 9. 

47 Commentaria ad 1 Cor. 11, lect. 1. 

48. Summa theol., 1, q.9%2,a.1,arg. letad1;q. 9% a 2,arg. letad1. 

49 in Evangelium Ioannis, c. 16, lect. 5. 

50 Commentaria in 1 Tim. 2, lect. 3. 

51 Summa iheol., 1, 92, 1 c. 


ARISTOTEL. 1 TOMA AKVINSKI O ŽENI 


2. ULOGA ŽENSKOG KOD OPLODNJE, PREMA ARISTOTELU 


Aristotelova teorija o oplodnji bila je u XIII. st. na Zapadu prihvaćena od 
svih prirodoslovaca. Od njih su je uzeli i teolozi; s njom su morali računati 
u svojim teološkim razmišljanjima. Lijepo to kaže Bonaventura kad je s 
tom teorijom nastojao složiti teološko mišljenje, naime da bi u zemaljskom 
raju — prije nego što su praroditelji sagriješili — bio isti broj muškaraca i 
žena; jer ako je žena vir occasionatus, dakle nenamjeravano biće, onda u 
raju ženi ne bi smjelo biti! Bonaventura priznaje težinu problema kad piše: 
»S gledišta tvornog počćla (principium effectivum) teško je označiti razlog 
da bi u stanju prvotne nevinosti bio jednaki broj muškaraca i žena.« A 
onda nastavlja otprilike ovako: Tu se teolog može uteći prirodnoj znanosti 
i medicini, jer jedna i druga mogu poslužiti teologiji. 

Navest ću nekoliko tekstova iz kojih se vidi Filozofova misao o ulozi 

ae i ženke pri oplodnji (on kaže: kod rađanja). 
enka (To OijAv) uvijek pruža tvar (vijv VAnv), a mužjak (ro čopev) 

tvorbeno počelo (To dniuovoy6v)... Tijel oje od ženke, a duša od mužjaka: 
jer je duša bivstvo (odora) nekog tijela.« 

de kao ženka“, trpna je (nadnnaćv), a mužjak, kao mužjak, tvorno 
je i pokretačko počćlo (zowmqtixov xai oBev "ij Čox vis zavijcews), tako 
da, ako se uzmu krajnji članovi ove suprotnosti, iz njih ne može postati 
jedno biće (To yw6uevov v), osim na način na koji iz drvodjelca i drva 
nastane krevet ili kako iz voska i oblika nastane kugla; jer jedna je strana 
tvorbena i pokretačka Tom xoi xwoiv), a druga trpna i pokrenuta 
(modnvdv xai xwvoUuevov)“". 

Pitanje o aktivnoj ulozi nE: a pasivnoj ženskog elementa Aristotel 
piše u De generatione animalium IV, 1. Mužjak ima moć (švvaus) dovesti 
do sazrijevanja (zćrrew — skuhati, probaviti), zgusnuti i izlučiti sjeme koje 
sadrži počelo oblika (= duše), počelo pokretačko, dok je u ženke neka 
nemoć ('ašvvauia) načiniti nešto takvo. Ona je naime biće koje prima (to 
Šexouevov), a ne može zgusnuti (ovvvor&vou — zgrušati) ni izlučiti ('exxol- 
veWw)."" Ona ne može izlučiti pravo sjeme (»čistu« izlučinu, TO sreplrrwua 
xaBag6v)* Toj moći, odnosno nemoći, odgovaraju primjereni organi, različiti 
kod mužjaka i ženke. 

Na pitanje kada se rađa muško, a kada žensko odgovara: »Gdje počelo 


» 


52. S. BONAVENTURA, in 21 Sent., d. XX, q. 6, concl.; u nav. izd. Il, str. 485, 

53 Ondje 

54. De gen. an., II, 4, 738 b 20-27; DIDOT III, 354. 

55 Zanimljivo je da ovdje Aristotel govori formaliter (kako bi rekli skolastici), dakle o ženki kao ženki, 
o mužjaku kao mužjaku. No ta ženka ili taj mužjak su i osjetilna bića te određene vrste, pa kao 
takovi oni ne moraju imati upravo tu ulogu, npr. ženka može biti aktivna! Jer se biće ženke, npr., 
ne iscrpljuje u ženskosti; ono je nešto više. 

56 Ondje, 1, 21, 729 b 12-18; DIDOT III, 341. 

57 Ondje, IV, 1, 765 b 10-15; DIDOT III, 395. 

58 Ondje, IV, 1, 765 b 35-6; DIDOT III, 395. 


567 


ARISTOTEL I TOMA AKVINSKI O ŽENI 


2. ULOGA ŽENSKOG KOD OPLODNJE, PREMA ARISTOTELU 


Aristotelova teorija o oplodnji bila je u XIII. st. na Zapadu prihvaćena od 
svih prirodoslovaca. Od njih su je uzeli i teolozi; s njom su morali računati 
u svojim teološkim razmišljanjima. Lijepo to kaže Bonaventura kad je s 
tom teorijom nastojao složiti teološko mišljenje, naime da bi u zemaljskom 
raju - prije nego što su praroditelji sagriješili — bio isti broj muškaraca i 
žena; jer ako je žena vir occasionatus, dakle nenamjeravano biće, onda u 
raju žena ne bi smjelo biti! Bonaventura priznaje težinu problema kad piše: 
»S gledišta tvornog počćla (principium effectivum) teško je označiti razlog 
da bi u stanju prvotne nevinosti bio jednaki broj muškaraca i žena.«“ A 
onda nastavlja otprilike ovako: Tu se teolog može uteći prirodnoj znanosti 
i međicini, jer jedna i druga mogu poslužiti teologiji. 

Navest ću nekoliko tekstova iz kojih se vidi Filozofova misao o ulozi 
mužjaka i ženke pri oplodnji (on kaže: kod rađanja). 

»Ženka (to OijAv) uvijek pruža tvar (ziv đAnv), a mužjak (To čopev) 
tvorbeno počelo (To dnuuovoyov)... Tijelo je od ženke, a duša od mužjaka: 
jer je duša bivstvo (odgva) nekog tijela.« 

»Ženka, kao ženka*, trpna je (zadnuxćv), a mužjak, kao mužjak, tvorno 
je i pokretačko počelo (zowmrixčv xai odev 1 čoxi) vis zavijsewc), tako 
da, ako se uzmu krajnji članovi ove suprotnosti, iz njih ne može postati 
jedno biće (To ywv6uevov £v), osim na način na koji iz drvodjelca i drva 
nastane krevet ili kako iz voska i oblika nastane kugla; jer jedna je strana 
tvorbena i pokretačka (zowmuxčv xai xwodv), a druga trpna i pokrenuta 
(maBnrudv xai xwoUuevov)*.« 

Pitanje o aktivnoj ulozi muškog, a pasivnoj ženskog elementa Aristotel 
piše u De generatione animalium TV, 1. Mužjak ima moć (Šuvanic) dovesti 
do sazrijevanja (m&rrew — skuhati, probaviti), zgusnuti i izlučiti sjeme koje 
sadrži počelo oblika (= duše), počelo pokretačko, dok je u ženke neka 
nemoć ('ačuvaula) načiniti nešto takvo. Ona je naime biće koje prima (To 
dEeyOuEvov), a ne može zgusnuti (ovvior&vou - zgrušati) ni izlučiti (“exxpt- 
vew)."" Ona ne može izlučiti pravo sjeme (»čistu« izlučinu, TO mepirroua 
xa8a6v)* Toj moći, odnosno nemoći, odgovaraju primjereni organi, različiti 
kod mužjaka i ženke. 

Na pitanje kada se rađa muško, a kada žensko odgovara: »Gdje počelo 


52. S. BONAVENTURA, /n II Sent., d. XX, q. 6, concl.; u nav. izd. II, str. 485. 

53 Ondje 

54. De gen. an., HI, 4, 738 b 20-27; DIDOT III, 354. 

55 Zanimljivo je da ovdje Aristotel govori formaliter (kako bi rekli skolastici), dakle o ženki kao ženki, 
o mužjaku kao mužjaku. No ta ženka ili taj mužjak su i osjetilna bića te određene vrste, pa kao 
takovi oni ne moraju imati upravo tu ulogu, npr. ženka može biti aktivna! Jer se biće ženke, npr., 
ne iscrpljuje u ženskosti; ono je nešto više. 

56 Ondje, I, 21, 729 b 12-18; DIDOT III, 341. 

57. Ondje, TV, 1, 765 b 10-15; DIDOT III, 395. 

58 Ondje, IV, 1, 765 b 35-6; DIDOT III, 395. 

Čitajući o tome što suvremeni biolozi Kažu o oplodnji, bolje se vidi aktivna 
uloga muškog i ženskog. Prema njima“, spermiji (muške spolne stanice) 
uđu u žensko jajašce (ovum), pa »glava spermija bubri i pretvara se u muški 
pronukleus«, koji se spoji sa ženskim pronukleusom u ovumu te tako nastaje 
zigota novog individua. Dakle, i muško počelo (spermij) - protiv Aristotelova 
mišljenja — ulazi u začeti plod kao tvar, iako je njegova masa neusporedivo 
manja od ovuma (ženskog jajašca). S druge strane, ovum sadržava u sebi 
»energetski materijal« kao i tvari za izgradnju, ali i »majčinsku nasljednu 
tvar«. Stvari su dakle zamršenije nego što ih je vidio Aristotel. No njemu 
u prilog i moderni biolozi kažu da muški element pokreće cijeli postupak 
oplodnje: »Prodor spermija u ovum djeluje kao podražaj da se u j ajašcu 
tek tada dovrši druga mejotična dioba... pa je ono spremno za oplodnju.« 

Što se tiče pitanja zašto je jedan začeti zametak muškog, a drugi ženskog 
spola, moderna genetika daje svoj odgovor,“ koji ipak nije potpun. Na 
određivanje spola začetog ploda utječu kromosomi u spermiju (u nekima je 
od njih kromosom X, a u drugima kromosomom Y) i kromosomi u jajašcu (u 
njemu su samo kromosomi X). »Spajanjem jajašca sa spermijem koji ima 
kromosom X nastaje kombinacija XX, iz čega se razvije ženski, a u kombi- 
naciji sa spermijem koji ima kromosom X razvije se muški individuum.«# 

Ostaje dakako neodgovoreno pitanje o tome u kojim uvjetima nastaje 
ženska kombinacija (tj. XX), a pod kojim uvjetima muška kombinacija (tj. 
XY). Je li tu veći utjecaj ženke ili mužjaka, žene ili muža? 

Iz svega proizlazi da su i muško i žensko djelatna počćla s obzirom na 
začeti plod, na zigotu novog individua. Što je pak s njegovim životnim 
počćlom (dušom), to ne pripada u područje biologije, nego filozofije. 

Jacques Maritain* smatra da je potpuno »sjeme« osjetilnih bića ne samo 
muška spolna stanica (spermij) nego i ona ženska (ovum), te da su obje 
živa bića, oblikovana nekom nesavršenom i prijelaznom raslinskom dušom. 
Kad se one spoje, nastaje zametak (embrij). Kad je riječ o začeću ljudske 
jedinke, onda je to već ljudski zametak (embrij), koji je doduše na početku 
oblikovan rTaslinskom (vegetativnom) dušom, ali je ipak mnogo više nego 
biljka, jer je u njemu već ljudska narav: ne, dakako, formaliter, nego 
virtualiter, tj. po nekoj sili, po nekom elanu koji čitav razvoj vodi do 
dovršenja. Odakle proizlazi ta sila? Od roditeljskog čina oca i majke, a ta 
opet od njihovih duhovnih duša ukoliko oblikuju njihova tijela. Ta oblikujuća 
sila oblikuje embrij kao živo biće; dakle, pruža mu životno počelo, najprije 


64_ Vidi P. DROBNJAK, Oplodnja, u: Medicinska enciklopedija, Dopunski svezak, Zagreb, JLZ, 1974, 
str. 452. 

65 Ondje. 

66 Vidi M. GJUKIĆ, Genetika čovjeka, u: Medicinska enciklopedija, sv. IV, Zagreb, 1960, str. 290. 

67. Ondje. 

68 Taj je poznati filozof — prema priopćenju dr. Tome Vereša - dvije godine studirao biologiju kod 
glasovitog biologa Hansa Dricscha u Heidelbergu. Dr. Tomi Verešu zahvaljujem ne samo na tome 
nego i na spremnosti kojom mi je pružio literaturu za ovu radnju. 

69 Vidi J. MARITAIN, Approches sans entraves, Paris, 1973, str. 120-123. 

raslinsko, pa osjetilno, pa onda neposredno pripravlja dolazak duhovnoj 
duši. Iz toga se vidi da ona oblikujuća sila ima također instrumentalnu, 
oruđnu značajku, jer je u snazi roditeljskog čina oca i majke, oruđe za 
razvoj embrija sve dokle ne postane čovjek, tj. osjetilno biće s duhovnom 
dušom. 

Prema tome, i muške i ženske stanice pružaju tvar, i obje posreduju dušu. 

Vratimo se sada trenutak Aristotelu. Prema rečenome, morao je kazati 
da je pravo sjeme osjetilnih bića zap avo začeti plod, a ne samo muško 
sjeme. O biljkama je to izričito kazao"!: »U živim bićima u kojima je muško 
i žensko odvojeno sjeme (anćoua) je neka vrsta začetog ploda (o'iov xinua): 
a začetim plodom zovem prvo miješanje muškog i ženskog.« Malo dalje 
kaže nešto slično: »U biljaka su te moći (= muško i žensko) pomiješane, 
i žensko nije odvojeno od muškog. Zato one rađaju same od sebe, i ne 
proizvode sjemenu tekućinu (yovrjv), nego začeti plod (xvnua), koji se zove 
sjemenje (anćouara).«'? 

Pokušajmo razumjeti zašto Aristotel nije rekao nešto slično o osjetilnim 
bićima. On je, prema onda njemu dostupnom opažanju, shvatio da »mjesečno 
pranje« (T& xaraurjvva) kod ženke nije pravo sjeme, a - nemajući mikroskopa 
- nije mogao znati da kod ženke postoje jajašca. Stoga mu je preostalo 
zaključiti da je jedino pravo sjeme — muško. Na to je onda primijenio 
filozofijsko načelo »aktivno-pasivno« i sve drugo što iz toga slijedi. To je, 
čini se, razlog cijele zablude. Da je znao za podatke kojima raspolaže 
moderna biologija, bez sumnje bi bio rekao da je i muško i žensko aktivno, 
premda se čini da je muško aktivnije, jer pokreće cijeli proces oplodnje. 

S druge strane, čini mi se da Aristotel nije žensko smatrao posve pasivnim 
bićem; najprije zato što su muško i žensko iste vrste. »Premda je žensko 
osjetilno biće (Lov BijAv) različito od muškog, ipak su vrstom jednaki (1& 
gičet močvr6v).«" Dalje, pri nastajanju muškog ili ženskog zametka muško 
se i žensko bore, kako to Aristotel izričito kaže:'“ »Gdje (muško) počelo 
ne nadvladava... i ne može dovesti do sebi svojstvenog lika (g'idoc), nego 
biva nadvladano, po nužnosti se pretvara u suprotno. Suprotno pak muškom, 
ukoliko je muško, jest žensko, ukoliko je žensko.« 

Ta je borba, dakako, aktivnost, koliko god se muško zove djelateljem 
(agens), a žensko trpitelj (patiens). Tu borbu arapski filozof Averroes, 
komentirajući citirano mjesto, opisuje vrlo zorno, pa zaključuje: »Svaki od 
njih uzajamno pokreće drugoga te ga nastoji nadvladati i pretvoriti u svoju 
narav.«? 

Sve u svemu: Aristotel je pogriješio, ali se mora razumjeti i zašto je 


70 Ondje, str. 127-130. 

71 De gen. an., 1, 20, 728 b 32-34; DIDOT III, 340. 

72. Ondje, I, 23, 731 a 1-4; DIDOT, 343. 

73 Ondje, 1, 23, 730 b 33-34; DIDOT III, 343, 

74 Ondje, IV, 1, 766 a 18-22; DIDOT, 396. 

75  Aristotelis Opera omnia cum Averrois commentariis, Venetiis apud Tunctas, 1562. Pretisak Minerva, 
Frankfur/M, 1962, VI, f. 114 v HI. 

pogriješio. Osim toga, pravedno je i reći što njegova teorija o oplodnji 
sadržava istinito. Uostalom, i Aristotel već jasno naznačuje ono što će 
kasnije skolastici zaoštrenije izraziti, naime da je i žensko namjeravano od 
naravi (prirode), inače se ne bi spasila dotična vrsta osjetilnih bića: »Prvi 
otklon (od sličnosti s roditeljima) jest da se rodi ženka, a ne mužjak. Ali 
to je po naravi (prirodi) nužno; treba naime sačuvati rod onih osjetilnih 
bića u kojima su muško i žensko odvojeni.«'* 


3. ŽENA U BRAČNOM, OBITELJSKOM I GRAĐANSKOM ŽIVOTU 


Mnogi misle da je Aristotelova teorija o oplodnji, pa dosljedno i navodna 
pasivnost žene u tome procesu, utjecala na njegovo stajalište o položaju 
žene u obitelji i društvu. Spomenuti J. Winandy'' to poriče. No činjenica 
je da Aristotel ne priznaje potpunu istopravnost žene s muškarcem. O tom 
se može donijeti mnogo tekstova. Može se pretpostaviti da je tomu uzrok 
činjenični položaj žene u tadašnjemu svijetu. Moja je namjera ipak istaći 
ono što je Aristotel rekao vrijedno o ženi, a što je samo po sebi moglo 
poboljšati ženin položaj u društvu. To se ne nalazi toliko u njegovim 
prirodoslovnim djelima, nego više u filozofskim, npr. u Politici, Ekonomici 
i Etici, a ponešto i u Metafizici, Velikoj etici i Eudemovoj etici. Što je sve 
on o ženi napisao, može se vidjeti iz V. Sv. Didotova izdanja Aristotelovih 
djela. 

Najprije Aristotel ističe jednakost između muškarca i žene po vrsti, dakle 
po biti; stoga žena nije čovjek niže vrste. To se mjesto nalazi u Metafizici, 
knj. X," a T. Ladan* ga prevodi ovako: 

»Mogao bi ko dvojiti zašto se žena od muškarca ne razlikuje vrstom... i 
zašto ženska i muška životinja (bolje se može reći: muško i žensko osjetilno 
biće — moja op.) nisu drukčije vrstom... Budući da je jedno pojam, a drugo 
tvar, protivnosti koje su u pojmu tvore razliku vrstom, dočim one koje su 
u sklopu s tvari ne tvore... "Muško" i 'žensko' trpnosti su svojstvene životinji 
(bolje je reći: osjetilnom biću — moja op.), ali ne prema bivstvu, nego prema 
tvari i tijelu.« 

Žena je dakle i prema Aristotelu po biti jednaka muškarcu, no po 
svojstvima se razlikuje od njega, a on od nje. O tome on piše u Ekonomici 
(O obiteljskom životu)*! otprilike ovako: Mnoge stvari priroda ne može 

ostvariti bez te različnosti, bez muških i ženskih bića. To se ostvarivanje 
kod nerazumnih. bića događa »bez razuma« CaA6yos), # dok kod ljudi 
sudjeluje razum, a cilj je ne samo rađanje djece* nego i uzajamna korist 
čime razumije uzajamno pomaganje muža i žene te drugih članova obitelji. 
Na taj se način ovjekovječuje život, ako ne brojem, a ono vrstom, »Tako 
božanstvo upravlja zajedništvu narav jednoga i drugoga, muškarca i žene«, 
piše Filozof, 

Aristotel govori o podjeli zadataka, i to zbog toga što svi ljudi nemaju 
sposobnost za iste zadaće, nego su jedni s sposobni : za jedne, a drugi za druge. 
Sve te zadaće ipak smjeraju istom cilju.“ Jedan je spol jači (oxvoćrtegov), 
a drugi slabiji (kođevćotegov), pa tako »jedan čuva, a drugi brani, jedan 
vani stječe, drugi stečeno kod kuće čuva; jedan je sposoban ustrajno i mirno 
raditi posao, a slab je za življenje, pod vedrim nebom, drugi je slabiji za 
mirovanje, a krepak za kretanje.«? »A glede djece, rađanje je svojstveno 
jednomu, no korist je zajednička jednomu i drugomu; na jedne naime spada 
othraniti, a na druge odgajati i obrazovati.«?? 

Isticanje suradnje izeđu muža i žene, kao i različitost njihovih svojstava 
unutar jednakosti po vrsti ili biti — svakako su vrijedna zapažanja. Sigurno 
je i to da muž ne može rađati djecu, nego žena. Kako pak raspodijeliti 
posao u obitelji — a i općenito u društvu — na to nužno, uz ostalo, utječu 
i običaji koji vladaju u pojedinim društvima, civilizacijama i vremenima. 
Aristotel je naveo rješenje koje je onda odgovaralo, no povijest je pokazala 
da ono ne vrijedi za sva vremena i sve civilizacije. Žene su izborile prava 
koja prije nisu imale. One se više ne zadovoljavaju »mirovanjem kod kuće«, 
nego hoće zaposlenje i izvan obitelji i sudjelovanje u javnomu životu. Time, 
dakako, nastaju i novi problemi, posebni za majke, koje su preopterećene 
poslom, a trpi i odgoj djece. Kako to riješiti? 

Zanimljiv je Aristotelov zahtjev da zakoni na posebni način brane ženu. 
»Najprije treba«, piše on, »donijeti zakone s obzirom na žene: da im se ne 
nanosi nepravda«.?' Ugodno je iznenađenje da među tim nepravdama ubraja 
i općenje muža s drugim ženama." 

Ako se ima na pameti ono što je Aristotel napisao u Ekonomici o zadacima 
žene u obitelji - o čemu je maloprije bilo riječi“ - vrlo ugodno iznenađuje 

i njegov zahtjev da ne samo muževi nego i žene treba da budu osposobljeni 
za sve djelatnosti slobodnih ljudi. Ovako naime piše u Politici: »Tijelo treba 
biti izdržljivo prema naporima... za sve djelatnosti slobodnih ljudi. Ta svojstva 
trebaju biti jednako prisutna u muževa i u žena.«* 

Nasuprot tome, teško je prihvatljiva tvrdnja da ćudoredne kreposti nisu 
iste kod muža i žene — osim ako se to shvati u smislu da i kreposti imaju 
značajke muškog odnosno ženskog bića. Tekst se nalazi u Politici) a u 
Ladanovu pijevodu glasi: »Tako je bjelodano kako ćudoredna krepost pripada 
svima narečenima (= mužu, ženi, djetetu), ali nije ista umjerenost u žene 
i muža, niti pak hrabrost i pravednost, kao što mišljaše Sokrat, nego je u 
jednoga vladateljska hrabrost, a u drugoga poslužbena, i slično u ostalome.«"7 

Ipak Aristotel opisuje odnos između muža i žene kao prijateljski. To je 
prijteljstvo korisno, ugodno i (treba da bude) čestito,* Taj stavak T, Ladan 
prevodi ovako": 

»Prijateljstvo između muža i žene prisutno je, čini se, prema naravi; 
naime, po svojoj naravi je čovjek skloniji da bude udvoje još više negoli u 
državi... Ljudi ne žive samo radi rađanja djece, nego i radi ostalih životnih 
potrepština. Jer uloge (zadaće) im se od početka dijele, i jedne pripadaju 
mužu a druge ženi. Pripomažu, dakle, jedno drugomu i ulažu u zajednicu 
svatko svoje sposobnosti. Zbog toga se, čini se, u tome prijateljstvu nalaze 
i korist i užitak. Ali ono se može temeljiti i na kreposti, i mogu uživati u tome.« 


4. ZAKLJUČAK 


Kad se koji put čita o Aristotelovu stavu prema ženi, čitatelj može lako 
dobiti neispravnu, previše crnu sliku o tome. No iz onoga što je u ovoj 
raspravi izneseno može se svatko uvjeriti da Aristotelova djela, uza sve 
njegove pogreške i ovisnost o ondašnjem vremenu i civilizaciji, i na ovom 
području sadržavaju mnogo toga vrijednoga, što su i žene mogle iskoristiti 
u borbi za svoja prava, kad su već neki njegovi tekstovi bili iskorišteni u 
protivnom smjeru. 

U svakom slučaju čitatelju je bez sumnje postalo jasno da ona ozloglašena 
rečenica »Žena je promašen muškarac«, ni po obliku ni po smislu koji joj 
se obično pridaje — nije Aristotelova.!% 

ARISTOTEL AND THOMAS AQUINAS ON WOMEN 


Augustin Pavlović 


Summary 


The author presents false opinions concerning Aristotel's attitude toward 
women, quoting the sentence "the woman is an unsuccessful man", which he 
proves to be incorrectiy attributed to Aristotel. Aristotel's attitude toward 
women is presented through a linguistic analysis of his texts and placed within 
the context of Aristotel's entire system, known to Thomas Aquinas through 
Latin translations which did not always convey the original meaning. It is 
true that Aristotel had incorrect biological hypotheses which were in turn 
accepted by Aquinas and the scholastics, but these were not significant. The 
condition of women in marriage and civil life is discussed in light of Aristotel's 
and Thomas" systems. The author finds a wealth of valuable observations in 
the works of both philosophers. 

